
ZAPISNIK

3. SESTANKA UREDNIŠKEGA ODBORA GLASILA RIBIČ IN SPLETNIH STRANI (URS)  V TEM MANDATU
Sestanek je bil v torek 23. 4. 2018, s pričetkom ob 15.00 uri v prostorih RZS, Tržaška cesta 134, 1000 Ljubljana.

Prisotni: 

· URS: 
Igor KLOBOVES predsednik, člani: Lenart L. BAHTIJARI, Jure Ušeničnik SCHIFFERSTEIN, Tone ŠKRBEC.
· uredništvo glasila Ribič: 
Igor HOLY, odgovorni urednik glasila Ribič.
· vabljeni: 
mag. Igor MILIČIĆ (sekretar RZS).
Opravičeno odsotni: 

 
· URS: 
 

         član:, Borut JERŠE, Vlasta JENČIČ.
· vabljeni:

         dr. Miroslav ŽABERL (predsednik RZS)
Od šestih so prisotni štirje člani UrO. Sestanek je sklepčen.
Predlagan je bil naslednji dnevni red:

1. Pregled zapisnika prejšnje seje.

2. Ribiški slovar dr. Toma Korošca.
3. Aktualna problematika.
4. Razno.
Dnevni red je bil sprejet soglasno.
AD 1

1. Pregled zapisnika prejšnje seje.

Predsednik odbora I. Kloboves je pohvalil zbrane člane za kvaliteto pisanja člankov v glasilu. Še vedno se žal ukvarjamo s problemom pisanja člankov na rok. Predsednik odbora je že večkrat pozval člane UO naj napišejo kaj o delovanju svojih komisij predvsem o delu komisije za mlade. Trenutne rubrike v glasilu so dobre, zelo smo veseli nove rubrike Mladi ribič Jaka, želimo pa si še več rubrik v glasilu (npr. širitev rubrike En dan z ribiči, vzpostavitev rubrike o ribiškem priboru).
Sprejet je bil

Sklep 1: prisotni člani komisije potrjujejo zapisnik in realizacijo sklepov s pretekle seje.
AD 2
Ribiški slovar dr. Toma Korošca.
28. 3. je bila na ZZRS tiskovna konferenca na kateri je bil splošni javnosti predstavljen Ribiški slovar in njegov avtor dr. Tomo Korošec. Dan pozneje, na skupščini RZS, sta bila vsebina in pomen izdaje slovarja za slovesno ribištvo in za narodno kulturo predstavljena še delegatom ribiških družin. Predsednik odbora I. Kloboves se ob tem zahvalil odsotnemu članu B. Jeršetu, ker je bil gonilna sila za izvedbo projekta Ribiški slovar in vsem ostalim, ki so bili udeleženi pri njegovi izdaji   
Sprejet je bil 

Sklep 2: člani komisije so se seznanili z uspešnim zaključkom projekta Ribiški slovar. 
AD 3
Aktualna problematika. 
Osnutek priznanja glasila Ribič

gradivo je bilo posredovano članom odbora v pisni obliki, glavne poudarke predloga je predstavil odgovorni urednik RZS I. Holy. Predlog predsednika časopisnega sveta Ribiča dr. T. Korošca je, da bi bilo to priznanje enkratno in individualno. 
Povzetek razprave: prisotni so se strinjali, da je potrebno na dostojen način dostojno zahvaliti sodelavcem in dopisnikom glasila. Razpravljali o kriterijih za podelitev priznanja (kvaliteta pisanja, število objav, ipd.) in o dilemi, ali naj bi bil predstavljeni osnutek dodatek Pravilniku o priznanjih RZS, ali pa bi ga dodali k Pravilniku o izdajanju glasila Ribič, kamor vsebinsko prav tako sodi. Člani odbora predlagajo, da bi bilo priznanje enkratno, o kriterijih bi odločali člani uredniškega odbora, potrjeval pa Upravni odbor RD. Za delovni naziv priznanja je bil sprejet naziv Plaketa glasila Ribič z listino. Glede same oblikovne forme priznanja se člani odbora strinjajo, da se zaprosi izdelovalca priznanj RZS za mnenje, z namero da bo končni izgled pri v skladu s ostalimi oblikami listin RZS.  

Čimprej se določi celostna grafična podoba RZS

Sklep 3:  člani odbora so se seznanili z osnutkom Pravilnika o priznanjih glasila Ribič. Kot trenutni oz. delovni naslov se priznanje naziva z imenom Plaketa glasila Ribič. Člani odbora do naslednje seje pripravijo možnosti spremembe vsebine osnutka pravilnika, I. Holy in J. Ušeničnik pa pripravita čistopis.

AD 4
Razno.
· Upokojitev odgovornega urednika Igorja Holyja.
I. Holy je prisotnim  predstavil svoj predlog zamika nastopa upokojitve.  Članom odbora je zagotovil, da bo na ustrezen način izvedel prehod iz starega na novega urednika glasila. Sam predlaga kot najustreznejšega kandidata za odgovornega urednika, Nuško Božičnik, ker ima ustrezno izobrazbo (prof. slovenskega jezika) in ocenjuje, da se je na delovnem mestu poslovnega tajnika RZS pokazala za zanesljivo in dobro sodelavko. V kolikor bo N. Božičnik pokazala interes za delovno mesto, ji bo I. Holy nudil maksimalno podporo
· predlog izdaje knjige Ribičija ta naša; 
I. Holy je povedal, da v 18 letih se je nabralo precej literature, ribiških zgodb in pripovedi, ki jih je bilo v takratnem Ribiču malo. Predlaga da on kot urednik naredi izbor zgodb in da se gre v izdajo knjižice o tematiki osebne izpovedi zakaj gre ribič za vodo.
Vsi sklepi so bili sprejeti soglasno. Sestanek je bil končan ob 18.00 uri.

Ljubljana, 23. 4. 2018
Zabeležil:






Predsednik komisije

mag. Igor MILIČIĆ





Igor KLOBOVES l.r.

Po verifikaciji predsedujočega kopije zapisnika v e- verziji prejmejo:

· člani komisije,

· člani UO,

· v zapisniku zadolženi posamezniki,

· arhiv RZS.

OPOMBA:
Strokovna služba RZS objavi zapisnik na spletnih straneh zveze po  seznanitvi na seji UO.
